Avis juridique important

|

31993L0093

Οδηγία 93/93/ΕΟΚ του Συμβουλίου της 29ης Οκτωβρίου 1993 σχετικά με τη μάζα και τις διαστάσεις των δικύκλων ή τρικύκλων οχημάτων με κινητήρα

Επίσημη Εφημερίδα αριθ. L 311 της 14/12/1993 σ. 0076 - 0082

ΟΔΗΓΙΑ 93/93/ΕΟΚ ΤΟΥ ΣΥΜΒΟΥΛΙΟΥ της 29ης Οκτωβρίου 1993 σχετικά με τη μάζα και τις διαστάσεις των δικύκλων ή τρικύκλων οχημάτων με κινητήραΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την οδηγία 92/61/ΕΟΚ του Συμβουλίου της 30ής Ιουνίου 1992 σχετικά με την έγκριση δυκύκλων ή τρικύκλων οχημάτων με κινητήρα(1) ,  την πρόταση της Επιτροπής(2) ,  Σε συνεργασία με το Ευρωπαϊκό Κοινοβούλιο(3) ,  Έχοντας υπόψη τη γνώμη της Οικονομικής και Κοινωνικής Επιτροπής(4) ,  Εκτιμώντας:  ότι η εσωτερική αγορά περιλαμβάνει ένα χώρο χωρίς εσωτερικά σύνορα, μέσα στον οποίο εξασφαλίζεται η ελεύθερη κυκλοφορία των εμπρορευμάτων, των προσώπων, των υπηρεσιών και των κεφαλαίων- ότι πρέπει να εκδοθούν τα αναγκαία μέτρα λειτουργίας της- ότι τα δίκυκλα ή τρίκυκλα οχήματα πρέπει να πληρούν σε όλα τα κράτη μέλη, σε ό,τι αφορά τη μάζα και τις διαστάσεις τους, ορισμένα τεχνικά χαρακτηριστικά ορισθέντα από υποχρεωτικής εφαρμογής προδιαγραφές οι οποίες όμως διαφέρουν από το ένα κράτος μέλος  στο άλλο- ότι, λόγω των διαφορών αυτών, παρακωλύονται οι συναλλαγές εντός της Κοινότητας- ότι αυτά τα εμπόδια στη λειτουργία της εσωτερικής αγοράς μπορούν να εξαλειφθούν εάν υιοθετηθούν οι ίδιες προδιαγραφές σε όλα τα κράτη μέλη, αντί των εκάστοτε εθνικών ρυθμίσεων- ότι η θέσπιση εναρμονισμένων προδιαγραφών για τη μάζα και τις διαστάσεις των δικύκλων και τρικύκλων οχημάτων είναι αναγκαία για να επιτραπεί η εφαρμογή, για κάθε τύπο των εν λόγω οχημάτων, των διαδικασιών έγκρισης και έγκρισης τύπου, οι οποίες  αποτέλεσαν το αντικείμενο της οδηγίας 92/61/ΕΟΚ- ότι, ενόψει των διαστάσεων και των επιδράσεων της προτεινόμενης δράσης στον υπόψη τομέα, τα περιεχόμενα στην παρούσα οδηγία κοινοτικά μέτρα είναι αναγκαία, απαραίτητα μάλιστα, για να επιτευχθούν οι ορισθέντες στόχοι, δηλαδή η κοινοτική έγκριση τύπου  οχημάτων και ότι οι στόχοι αυτοί δεν μπορούν να υλοποιηθούν επαρκώς από τα μεμονωμένα κράτη μέλη- ότι οι προδιαγραφές της παρούσας οδηγίας δεν μπορούν να έχουν ως αποτέλεσμα να υποχρεώσουν τα κράτη μέλη, τα οποία δεν επιτρέπουν στο έδαφός τους στα δίκυκλα να σύρουν ρυμουλκούμενο, να τροποποιήσουν τις νομοθεσίες τους,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η παρούσα οδηγία και το παράρτημά της ισχύουν για τη μάζα και τις διαστάσεις των δικύκλων ή τρικύκλων οχημάτων όλων των τύπων, όπως αυτοί ορίζονται στο άρθρο 1 της οδηγίας 92/61/ΕΟΚ.   Άρθρο 2  Η διαδικασία χορήγησης της έγκρισης τύπου σε ό,τι αφορά τη μάζα και τις διαστάσεις ενός τύπου δικύκλου ή τρικύκλου οχήματος, καθώς και οι όροι για την ελεύθερη κυκλοφορία των οχημάτων αυτών ορίζονται από την οδηγία 92/61/ΕΟΚ στα κεφάλαια ΙΙ και  ΙΙΙ αντίστοιχα.   Άρθρο 3  Οι τροποποιήσεις που είναι αναγκαίες για την προσαρμογή των προδιαγραφών του παραρτήματος στην τεχνική πρόοδο αποφασίζονται σύμφωνα με τη διαδικασία του άρθρου 13 της οδηγίας 70/156/ΕΟΚ(5) .   Άρθρο 4  1.  Τα κράτη μέλη θεσπίζουν και δημοσιεύουν τις αναγκαίες διατάξεις για να συμμορφωθούν προς την παρούσα οδηγία πριν από την 1η Μαΐου 1995. Ενημερώνουν αμέσως την Επιτροπή σχετικά.  Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από σχετική αναφορά κατά την επίσημη δημοσίευσή τους. Ο τρόπος της αναφοράς αυτής καθορίζεται από τα κράτη μέλη.  2.  Από την ημερομηνία που αναφέρεται στην παράγραφο 1, τα κράτη μέλη δεν μπορούν πλέον να απαγορεύσουν για λόγους που αφορούν τη μάζα και τις διαστάσεις, την πρώτη κυκλοφορία οχημάτων που είναι σύμφωνα προς την παρούσα οδηγία.  Τα κράτη μέλη εφαρμόζουν τις διατάξεις της παραγράφου 1 από την 1η Μαΐου 1995.  3.  Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 5  Η παρούσα οδηγία απευθύνεται στα κράτη μέλη.  Βρυξέλλες, 29 Οκτωβρίου 1993.  Για το Συμβούλιο Ο Πρόεδρος R. URBAIN  (1) ΕΕ αριθ. L 225 της 10. 8. 1992, σ. 72.  (2) ΕΕ αριθ. C 293 της 9. 11. 1992, σ. 1.  (3) ΕΕ αριθ. C 337 της 21. 12. 1992, σ. 104 και απόφαση της 27ης Οκτωβρίου 1993 (δεν δημοσιεύθηκε ακόμη στην Επίσημη Εφημερίδα).  (4) ΕΕ αριθ. C 73 της 15. 3. 1993, σ. 22.  (5) Οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους (ΕΕ αριθ. L 42 της 23. 2. 1970, σ. 1). Οδηγία, όπως  τροποποιήθηκε τελευταία από την οδηγία 92/53/ΕΟΚ (ΕΕ αριθ. L 225 της 10. 8. 1992, σ. 1).      ΠΑΡΑΡΤΗΜΑ   ΟΡΙΣΜΟΙ - ΓΕΝΙΚΕΣ ΚΑΙ ΕΙΔΙΚΕΣ ΠΡΟΔΙΑΓΡΑΦΕΣ  1. ΟΡΙΣΜΟΙ Για τους σκοπούς της παρούσας οδηγίας νοούνται ως:  1.1. "μήκος":  η απόσταση μεταξύ δύο κατακόρυφων επιπέδων κάθετων προς το διάμηκες επίπεδο του οχήματος και εφαπτόμενων σε αυτό, εμπρός και πίσω αντίστοιχα. Οποιοδήποτε στοιχείο του οχήματος και, συγκεκριμένα, οποιοδήποτε σταθερό προεξέχον όργανο εμπρός ή πίσω  (προφυλακτήρας, λασπωτήρας κ.λπ.) περιλαμβάνεται μεταξύ αυτών των δύο επιπέδων- 1.2. "πλάτος":  η απόσταση μεταξύ δύο επιπέδων παράλληλων προς το διάμηκες επίπεδο του οχήματος και εφαπτόμενων στο όχημα εκατέρωθεν του επιπέδου αυτού. Οποιοδήποτε στοιχείο του οχήματος και, συγκεκριμένα, οποιοδήποτε σταθερό προεξέχον όργανο παραπλεύρως περιλαμβάνεται  μεταξύ αυτών των δύο επιπέδων, εκτός από το/τα κάτροπτρο- 1.3. "ύψος":  η απόσταση μεταξύ του επιπέδου στήριξης του οχήματος και ενός επιπέδου παράλληλου και εφαπτόμενου στο ανώτερο μέρος του οχήματος. Οποιοδήποτε σταθερο στοιχείο του οχήματος περιλαμβάνεται μεταξύ αυτών των δύο επιπέδων, εκτός από το/τα κάτοπτρο- 1.4. "διάμηκες επίπεδο":  το κατακόρυφο επίπεδο παράλληλο προς τη διεύθυνση πορείας του οχήματος σε ευθεία γραμμή- 1.5. "μάζα εν κενώ":  η μάζα του οχήματος έτοιμου κανονικά προς χρήση και εφοδιασμένου με τους ακόλουθους εξοπλισμούς:  - πρόσθετος εξοπλισμός που απαιτείται μόνο για τη δεδομένη κανονική χρήση,  - πλήρης ηλεκτρικός εξοπλισμός, συμπεριλαμβανομένων των διατάξεων φωτισμού και σηματοδότησης που παρέχει ο κατασκευαστής,  - όργανα και διατάξεις που απαιτούνται από το νόμο, βάσει του οποίου μετράται η μάζα εν κενώ του οχήματος.  - κατάλληλα συμπληρώματα σε υγρά για να εξασφαλιστεί η καλή λειτουργία όλων των μερών του οχήματος- σημείωση: το απλό καύσιμο και το μείγμα καυσίμου/ελαίου δεν συνοπολογίζονται στη μέτρηση, αλλά τα στοιχεία όπως το οξύ του συσσωρευτή, το υγρό για τα υδραυλικά κυκλώματα, το ψυκτικό μέσο και το έλαιο του κινητήρα πρέπει να συνυπολογίζονται- 1.6. "μάζα σε κατάσταση λειτουργίας":  η μάζα εν κενώ στην οποία προστίθεται η μάζα των ακόλουθων στοιχείων:  - καύσιμο: δεξαμενή πληρούμενη κατά 90 % της περιεκτικότητας που δηλώνει ο κατασκευαστής,  - επιπλέον εξοπλισμός που παρέχεται κανονικά από τον κατασκευαστή εκτός εκείνου που απαιτείται για την κανονική λειτουργία (εργαλειοθήκη, χώρος αποσκευών, αλεξήνεμο, εξοπλισμός προστασίας κ.λπ.)- σημείωση: για τα οχήματα που λειτουργούν με μείγμα καυσίμου/ελαίου:  α) όταν το καύσιμο και το έλαιο έχουν προαναμειχθεί, η λέξη "καύσιμο" πρέπει να ερμηνεύεται κατά τρόπο ώστε να περιλαμβάνεται η εν λόγω προανάμειξη καυσίμου/ελαίου- β) όταν το καύσιμο και το έλαιο εισάγονται ανεξάρτητα, η λέξη "καύσιμο" πρέπει να ερμηνεύεται ότι περιλαμβάνει μόνο τη βενζίνη. Στην περίπτωση αυτή, το έλαιο είναι ήδη προσμετρημένο στη μάζα εν ξηρώ- 1.7. "μάζα του αναβάτη":  στρογγυλεύεται συμβατικώς στα 75 kg- 1.8. "μέγιστη τεχνικά αποδεκτή μάζα":  η μάζα που έχει υπολογιστεί από τον κατασκευαστή για καθορισμένες συνθήκες εκμετάλλευσης, λαμβανομένων υπόψη στοιχείων όπως η αντίσταση των υλικών, η ικανότητα φόρτισης των ελαστικών κ.λπ.- 1.9. "μέγιστο ωφέλιμο φορτίο που δηλούται από τον κατασκευαστη":  η μάζα που προκύπτει αφαιρώντας τη μάζα που ορίζεται στην παράγραφο 1.6., με τη μάζα τρου αναβάτη (όπως ορίζεται στην παράγραφο 1.7.) από τη μάζα που ορίζεται στην παράγραφο 1.8.  2. ΓΕΝΙΚΕΣ ΠΡΟΔΙΑΓΡΑΦΕΣ Κατά τη διενέργεια ελέγχων, πρέπει να τηρούνται οι ακόλουθες προϋποθέσεις:  2.1. η μέτρηση των διαστάσεων πραγματοποιείται με το όχημα με τη μάζα εν κενώ και με τα ελαστικά υπό την πίεση που συνιστά ο κατασκευαστής για τη μάζα εν κενώ- 2.2. το όχημα ευρίσκεται σε κάθετο θέση και οι τροχοί στη θέση που αντιστοιχεί στη μετακίνηση σε ευθεία γραμμη- 2.3. όλοι οι τροχοί του οχήματος εφάπτονται στο επίπεδο στήριξης, εκτός του εφεδρικού τροχού, εφόσον υπάρχει.  3. ΕΙΔΙΚΕΣ ΠΡΟΔΙΑΓΡΑΦΕΣ 3.1. Μέγιστες διαστάσεις:  3.1.1. οι μέγιστες επιτρεπτές διαστάσεις των δίκυκλων, τρίκυκλων ή τετράκυκλων οχημάτων με κινητήρα είναι οι ακόλουθες:  3.1.1.1. - μήκος: 4,00 m- 3.1.1.2. - πλάτος: 1,00 m για τις δίκυκλες μοτοσυκλέτες 2,00 m για τα λοιπά οχήματα- 3.1.1.3. - ύψος: 2,50 m- 3.2. μέγιστη μάζα:  3.2.1. Η μέγιστη μάζα των δικύκλων οχημάτων με κινητήρα είναι η τεχνικώς αποδεκτή μάζα που δηλώνεται από τον κατασκευαστή- 3.2.2. η μέγιστη μάζα εν κενώ των τρικύκλων ή τετράκυκλων οχημάτων με κινητήρα είναι η ακόλουθη:  3.2.2.1. τρίκυκλα οχήματα με κινητήρα: 270 kg για τα μοτοποδήλατα, 1 000 kg για τα τρίκυκλα (η μάζα του πρωστικού συσσωρευτή των ηλεκτρικών οχημάτων δεν συνυπολογίζεται)- 3.2.2.2. τετράκυκλα οχήματα με κινητήρα: 350 kg - ελαφρά τετράκυκλα, 400 kg - τετράκυκλα μεταφοράς προσώπων (πλην των ελαφρών τετρακύκλων), 550 kg - τετράκυκλα μεταφοράς εμπορευμάτων (η μάζα του πρωστικού συσσωρευτή των ηλεκτρικών οχημάτων δεν  συνυπολογίζεται)- 3.2.3. τα μέγιστα ωφέλιμα φορτία που δηλώνει ο κατασκευαστής για τα τρίκυκλα και τα τετράκυκλα οχήματα με κινητήρα είναι τα ακόλουθα:  3.2.3.1. τρίκυκλα μοτοποδήλατα: 300 kg- 3.2.3.2. ελαφρά τετράκυκλα: 200 kg- 3.2.3.3. τρίκυκλα:  3.2.3.3.1. προοριζόμενα για τη μεταφορά εμπορευμάτων: 1 500 kg- 3.2.3.3.2. προοριζόμενα για τη μεταφορά προσώπων: 300 kg- 3.2.3.4. τετράκυκλα πλην των ελαφρών:  3.2.3.4.1. προοριζόμενα για τη μεταφορά εμπορευμάτων: 1 000 kg- 3.2.3.4.2. προοριζόμενα για τη μεταφορά προσώπων: 200 kg- 3.2.4. η δηλωθείσα από τον κατασκευαστή μάζα που επιτρέπεται να ρυμουλκούν τα δίκυκλα, τρίκυκλα ή τετράκυκλα οχήματα με κινητήρα δεν πρέπει αν υπερβαίνει το 50 % της εν κενώ μάζας του οχήματος.   Προσάρτημα 1  Δελτίο πληροφοριών για τη μάζα και τις διαστάσεις ενός τύπου δίκυκλου η τρίκυκλου οχήματος με κινητήρα (επισυνάπτεται στην αίτηση επικύρωσης εφόσον η εν λόγω αίτηση υποβάλλεται ανεξάρτητα από την αίτηση έγκρισης του οχήματος Αύξων αριθμός (δίδεται από τον αιτούντα): .  Η αίτηση επικύρωσης για τη μάζα και τις διαστάσεις ενός τύπου δίκυκλου ή τρίκυκλου οχήματος με κινητήρα πρέπει να συνοδεύεται από τις πληροφορίες που αναφέρονται στο παράρτημα ΙΙ της οδηγίας 92/61/ΕΟΚ- - με το στοιχείο Α, στα σημεία:  - 0.1 - 0.2 - 0.4 έως 0.6 - 1.2 - 2.1 έως 2.5 - με το στοιχείο Γ, στο σημείο 1.2.1  Προσάρτημα 2  Ένδειξη της διοικητικής αρχής Πιστοποιητικό επικύρωσης για τη μάζα και τις διαστάσεις ενός τύπου δικύκλου ή τρικύκλου οχήματος με κινητήρα ΥΠΟΔΕΙΓΜΑ Έκθεση αριθ.  . της τεχνικής υπηρεσίας . της .  Αριθ. επικύρωσης:  .αριθ. επέκτασης: .  1. Κατασκευαστικό σήμα ή εταιρική επωνυμία του οχήματος:  .  2. Τύπος οχήματος: .  3. Ονοματεπώνυμο και διεύθυνση του κατασκευαστή: .   .  4. Ονοματεπώνυμο και διεύθυνση του (τυχόν) εντολοδόχου του κατασκευαστή: .   .  5. Όχημα υποβληθέν σε δοκιμή στις  .  6. Χορηγείται/απορρίπτεται(1) ()η έγκριση τύπου   7. Τόπος: .  8. Ημερομηνία: .  9. Υπογραφή  .   (1)() Διαγράψτε την αντίστοιχη μνεία.


Avis juridique important

|

31988L0233

Δέκατη οδηγία 88/233/ΕΟΚ της Επιτροπής της 2ας Μαρτίου 1988 για την προσαρμογή στην τεχνική πρόοδο των παραρτημάτων II, III, IV και VI της οδηγίας 76/768/ΕΟΚ του Συμβουλίου περί προσέγγισης των νομοθεσιών των κρατών μελών των αναφερομένων στα καλλυντικά προϊόντα

Επίσημη Εφημερίδα αριθ. L 105 της 26/04/1988 σ. 0011 - 0014 Φινλανδική ειδική έκδοση: Κεφάλαιο 13 τόμος 17 σ. 0058  Σουηδική ειδική έκδοση: Κεφάλαιο 13 τόμος 17 σ. 0058

***** ΔΕΚΑΤΗ ΟΔΗΓΙΑ ΤΗΣ ΕΠΙΤΡΟΠΗΣ  της 2ας Μαρτίου 1988  για την προσαρμογή στην τεχνική πρόοδο των παραρτημάτων II, III, IV και VI της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα  (88/233/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 76/768/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (1), όπως τροποποιήθηκε τελευταία από την οδηγία 87/137/ΕΟΚ (2), και ιδίως το άρθρο 8 παράγραφος 2,  Εκτιμώντας:  ότι, βάσει των διαθέσιμων στοιχείων, ορισμένες χρωστικές ουσίες ή συντηρητικά που επιτρέπονται προσωρινά, μπορούν να επιτραπούν οριστικά, ενώ άλλες πρέπει να απαγορευθούν οριστικά ή να παραταθεί για συγκεκριμένο χρονικό διάστημα η άδεια για τη χρήση τους·  ότι, για λόγους προστασίας της δημόσιας υγείας, πρέπει να απαγορευθεί η χρήση του 3,4,5-τριβρωμοσαλικυλανιλιδίου, των Phytolacca spp. και των παρασκευασμάτων τους, του ρητινοϊκού οξέος, καθώς και η χρήση ορισμένων ουσιών που χρησιμοποιούνται ως βαφές μαλλιών·  ότι, για λόγους προστασίας της δημόσιας υγείας, πρέπει να ληφθούν μέτρα όσον αφορά τις οδηγίες χρήσης καθώς και τις προειδοποιήσεις που αναγράφονται υποχρεωτικά στην επισήμανση των καλλυντικών προϊόντων που περιέχουν θειογλυκολικό οξύ, τα άλατα και τους εστέρες του·  ότι, βάσει των διαθέσιμων δεδομένων, πρέπει να διευρυνθεί το πεδίο εφαρμογής της υδροξυ-8-κινολίνης και του θειικού άλατός της·  ότι, βάσει των αποτελεσμάτων των πρόσφατων επιστημονικών και τεχνικών μελετών, η χρήση του ετιδρονικού οξέος και των αλάτων του για την περιποίηση των μαλλιών καθώς και η χρήση του σε ορισμένα σαπούνια, μπορεί να επιτραπεί υπό ορισμένες προϋποθέσεις·  ότι, όσον αφορά το συντηρητικό π-χλωροφαινυλο-γλυκερινικός αιθέρας (chlorphenesin), πρέπει να απαγορευθούν οι άλλες χρήσεις του·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στον τομέα των καλλυντικών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 76/768/ΕΟΚ τροποποιείται ως εξής:  1. Στο παράρτημα ΙΙ:  - στους αριθμούς 350 και 351, διαγράφεται η φράση «εκτός εάν πρόκειται περί προσμείξεων του τριβρωμοσαλικυλανιλιδίου, σύμφωνα με τα κριτήρια που καθορίζονται στο παράρτημα IV (μέρος πρώτο)»,  - στον αριθμό 367, διαγράφεται η φράση «εκτός εάν πρόκειται περί προσμείξεων του εξαχλωροφαινίου, υπό τους όρους που προβλέπει το παράρτημα VI μέρος πρώτο, στον αριθμό 6»,  - προστίθενται οι ακόλουθοι αριθμοί:  «373. 3,4,5-Τριβρωμοσαλικυλανιλίδιο (tribromsalan).  374. Φυτολάκκα spp. και τα παρασκευάσματά της.  375. Tretinoin (*) (ρητινοϊκό οξύ και τα άλατά του).  376. 1-μεθοξυ-2,4-διαμινοβενζόλιο (2,4-διαμινοανισόλη - CI 76050).  377. 1-μεθοξυ-2,4-διαμινοβενζόλιο (2,4-διαμινοανισόλη).  378. Χρωστική CI 12140  379. Χρωστική CI 26105  380. Χρωστική CI 42555  Χρωστική CI 42555-1  Χρωστική CI 42555-2».  2. Στο παράρτημα ΙΙΙ, μέρος πρώτο:  - οι αριθμοί 2 και 51 αντικαθίστανται από το ακόλουθο κείμενο:  1.2.3.4.5.6 //  //  //  //  //  //  // «α   // β   // γ   // δ   // ε   // ζ   //  //  //  //  //  // 1.2.3.4 // 2α   // Θειογλυκολικό οξύ και τα άλατά του   // α) Προϊόντα για τη βοστρύχωση των μαλλιών ή για το ίσιωμά τους   //   //   //   // - Γενική χρήση   // - 8% έτοιμο προς χρήση  pH 7 έως 9,5   //   //   // - Επαγγελματική χρήση   // - 11 % έτοιμο προς χρήση  pH 7 έως 9,5   //   //   // β) Αποτριχωτικά   // - 5 % έτοιμο προς χρήση  pH 7 έως 12,7   //   //   // γ) Λοιπά προϊόντα για την περιποίηση των μαλλιών που προορίζονται να απομακρυνθούν μετά τη χρήση τους   // - 2 % έτοιμο προς χρήση  pH 7 έως 9,5  Τα ανωτέρω ποσοστά υπολογίζονται σε θειογλυκολικό οξύ 1.2 // α) β) γ)  Το κείμενο των οδηγιών χρήσεως στην (στις) εθνική(ές) ή επίσημη(ες) γλώσσα(ες) πρέπει υποχρεωτικά να περιλαμβάνει τις ακόλουθες φράσεις:  - Αποφεύγετε την επαφή με τα μάτια  - Σε περίπτωση επαφής με τα μάτια, πλύνετε αμέσως με άφθονο νερό και ζητήστε ιατρική συμβουλή  - Φοράτε κατάλληλα γάντια (μόνο για τα στοιχεία α) και γ)  // α)  - Περιέχει άλατα του θειογλυκολικού οξέος  - Να ακολουθούνται οι οδηγίες χρήσεως  - Μακριά από παιδιά  - Μόνο για επαγγελματίες  β) και γ)  - Περιέχει άλατα του θειογλυκολικού οξέος  - Να ακολουθούνται οι οδηγίες χρήσεως  - Μακριά από παιδιά  1.2.3.4 // 2β   // Εστέρες του θειογλυκολικού οξέος   // Προϊόντα για τη βοστρύχωση των μαλλιών ή για το ίσιωμά τους   //   //   //   // - Γενική χρήση   // - 8% έτοιμο προς χρήση  pH 6 έως 9,5   //   //   // - Επαγγελματική χρήση   // - 11 % έτοιμο προς χρήση  pH 6 έως 9,5   //   //   //   // Τα ανωτέρω ποσοστά υπολογίζονται σε θειογλυκολικό οξύ  1.2 // Το κείμενο των οδηγιών χρήσεως στην (στις) εθνική(ές) ή επίσημη(ες) γλώσσα(ες) πρέπει υποχρεωτικά να περιλαμβάνει τις ακόλουθες φράσεις:  - Δύναται να προκαλέσει ευαισθητοποίηση μέσω επαφής με το δέρμα  - Αποφεύγετε την επαφή με τα μάτια  - Σε περίπτωση επαφής με τα μάτια, πλύνετε αμέσως με άφθονο νερό και ζητήστε ιατρική συμβουλή  - Φοράτε κατάλληλα γάντια   // - Περιέχει εστέρες του θειογλυκολικού οξέος  - Να ακολουθούνται οι οδηγίες χρήσεως  - Μακριά από παιδιά  - Μόνο για επαγγελματίες  1.2.3.4.5.6 //    //   //   //  //   //   // 51   // Υδροξυ-8-κινολίνη και το θειικό άλας της  // Σταθεροποιητής του οξυγονούχου ύδατος στα παρασκευάσματα για την περιποίηση των μαλλιών που προορίζονται να ξεπλυθούν  // 0,3 % υπολογιζόμενη ως βάση   //   //   //   //  // Σταθεροποιητής του οξυγονούχου ύδατος στα παρασκευάσματα για την περιποίηση των μαλλιών που δεν ξεπλένονται   // 0,03 % υπολογιζόμενη ως βάση»   //   //   //    //   //   //   //  //  - προστίθενται οι ακόλουθοι αριθμοί 53 και 54:  1.2.3.4.5.6 //  //  //  //  //  //  // «α   // β   // γ   // δ   // ε   // ζ   //  //  //  //  //  // 1.2.3.4.5.6.7 // 53   // Ετιδρονικό οξύ και τα άλατά του  1-υδροξυ-αιθυλιδε-  νοδιφωσφονικό οξύ και τα άλατά του   // α) Προϊόντα για την περιποίηση των μαλλιών  β) Σαπούνια   // 1,5 %  0,2 %   // εκφραζόμενα σε ετιδρονικό οξύ   //   // Περιέχει ετιδρονικό οξύ»   //    //   //   //   //   //   //   // 54  // Φαινοξυπροπανόλη   // - Αποκλειστικά για τα προϊόντα που ξεπλένονται  - Απαγορεύεται στα προϊόντα για την υγιεινή του στόματος  // 2,0 %   //   // Ως συντηρητικό: βλέπε παράρτημα VI, μέρος πρώτο, αριθ. 43   //   //    //   //   //   //   //   //  3. Στο παράρτημα ΙΙΙ, μέρος δεύτερο:  α) παρεμβάλλεται η χρωστική acid red 195 με:  - απόχρωση: ερυθρά,  - πεδίο εφαρμογής: 3·  β) διαγράφεται ο αριθμός 13065.  4. Το παράρτημα IV, μέρος πρώτο, τροποποιείται ως εξής:  α) η ημερομηνία «31. 12. 1987» που αναγράφεται στη στήλη η αντικαθίσταται από την ημερομηνία «31. 12. 1989» για τους ακόλουθους αριθμούς:  αριθ. 2. 1,1,1-Τριχλωροαιθάνιο,  αριθ. 4. Διθειούχος πυριθειόνη + θειικό μαγνήσιο·  β) οι αριθμοί 3 και 5 (3,4,5 τριβρωμοσαλικυλανιλίδιο και φαινοξυπροπανόλη) διαγράφονται.  5. Στο παράρτημα IV, μέρος δεύτερο:  α) οι αριθμοί 12700, 44025, 73312 και acid red 195 διαγράφονται·  β) η ημερομηνία «31. 12. 1987» που αναγράφεται στη στήλη « Επιτρέπεται μέχρι τις» αντικαθίσταται από την ημερομηνία «31. 12. 1988» για τους ακόλουθους αριθμούς: 13065, 21110, 42535, 44045, 61554 και 73900·  γ) το κείμενο της στήλης «Άλλοι περιορισμοί και απαιτήσεις» διαγράφεται για τον αριθμό 13065.  6. α) στο παράρτημα VI, μέρος πρώτο, προστίθενται οι ακόλουθοι αριθμοί:  1.2.3.4.5 //  //  //  //  //  // «α   // β   // γ   // δ   // ε   //  //  //  //  //  // 41   // Χλωρακεταμίδιο   // 0,3 %  //   // Περιέχει χλωρακεταμίδιο»   //    //   //   //   //  // 42   // Δις-(π-χλωροφαινυλοδιγουάνιδο)-1,6-εξάνιο (+): οξεικό, γλυκονικό και υδροχλωρικό άλας του (chlorhexidine)  // 0,3 % εκφραζόμενα σε chlorhexidine   //   //   //    //  //   //   //   // 43   // Φαινοξυπροπανόλη   // 1,0 %  // Μόνο για προϊόντα που ξεπλένονται   //   //    //   //  //   //  β) για την ουσία αριθ. 19, διαγράφεται το κείμενο της στήλης δ.  7. Στο παράρτημα VI, μέρος δεύτερο:  α) διαγράφονται οι ακόλουθοι αριθμοί:  7. Βρωμο-5-νιτρο-5-διοξάνιο 1,3  8. Ενδεκυλινικό οξύ: εστέρες, αμίδιο μονο- και διαιθανολαμίδια και θειοηλεκτρικά άλατα (+)  10. Ν-μεθυλοχλωρακεταμίδιο  11. Καμφοσουλφονικό δις (Ν-οξοπυριδυλο-2-θείο) αργίλιο (καμσυλική πυριθειόνη του αργιλίου)  14. Φαινοξυπροπανόλη 18. Αμινο-5-δις (αιθυλο-2-εξυλο)-1,3 μεθυλο-5-υπερυδροπυριμιδίνη (+) (εξετιδίνη)  22. Χλωρακεταμίδιο  23. Οξική δωδεκυλογουανιδίνη (+)  24. Δις-(π-χλωροφαινυλοδιγουάνιδο)-1,6-εξάνιο (+): οξικό, γλυκονικό και υδροχλωρικό άλας του (chlorhexidine)·  β) για τον αριθμό 2.Chlorphenesin, στη στήλη β, το σύμβολο (+) διαγράφεται· στη στήλη γ, η συγκέντρωση «0,5 %» αντικαθίσταται από τη συγκέντρωση «0,3 %» και στη στήλη ζ η ημερομηνία «31. 12. 1987» αντικαθίσταται από την ημερομηνία « 31. 12. 1989»·  γ) η ημερομηνία «31. 12. 1987», στη στήλη ζ, αντικαθίσταται από την ημερομηνία «31. 12. 1988» για τον ακόλουθο αριθμό:  16. Χλωριούχο, βρωμιούχο, σακχαρινικό (+) άλκυλο (C8-C18) διμεθυλοβενζυλαμμώνιο·  δ) η ημερομηνία «31. 12. 1987», στη στήλη ζ, αντικαθίσταται από την ημερομηνία «31. 12. 1989» για τον αριθμό 17, Ν (υδροξυμεθυλο-Ν-(διϋδροξυμεθυλο-1,3-διοξο-2,5-ιμιδαζολιδινυλο  Ν-(υδροξυμεθυλ) ουρία·  ε) για την ουσία αριθ. 21. Βενζυλφορμάλη, το όνομα της στήλης β αντικαθίσταται από το όνομα «Βενζυλεμιφορμάλη» και η ημερομηνία «31. 12. 1987» της στήλης ζ αντικαθίσταται από την ημερομηνία «31. 12. 1989».  Άρθρο 2  1. Με την επιφύλαξη των ημερομηνιών αποδοχής που αναφέρονται στο άρθρο 1 σημεία 4, 5 και 7, τα κράτη μέλη λαμβάνουν τα αναγκαία μέτρα ώστε, από την 1η Ιανουαρίου 1989 όσον αφορά τις ουσίες που αναφέρονται στο άρθρο 1 σημείο 1, και από την 1η Ιανουαρίου 1990 όσον αφορά τις ουσίες που αναφέρονται στο άρθρο 1 σημεία 2, 3, 6 και 7, ούτε οι παραγωγοί ούτε και οι εισαγωγείς που είναι εγκατεστημένοι στην Κοινότητα να διαθέτουν στην αγορά προϊόντα που δεν πληρούν τις διατάξεις της παρούσας οδηγίας.  2. Τα κράτη μέλη λαμβάνουν τα αναγκαία μέτρα προκειμένου τα προϊόντα που αναφέρονται στην παράγραφο 1 και περιέχουν τις ουσίες που αναφέρονται στο άρθρο 1 σημείο 1 καθώς και τα προϊόντα που αναφέρονται στην παράγραφο 1 και περιέχουν τις ουσίες που αναφέρονται στο άρθρο 1 σημεία 2, 3, 6 και 7, να μην μπορούν να πωλούνται ή να χορηγούνται στον τελικό καταναλωτή μετά τις 31 Δεκεμβρίου 1989 και τις 31 Δεκεμβρίου 1991 αντιστοίχως.  Άρθρο 3  1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 30 Σεπτεμβρίου 1988. Ενημερώνουν αμέσως την Επιτροπή σχετικά.  2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.  Άρθρο 4  Η παρούσα οδηγία απευθύνεται στα κράτη μέλη.  Βρυξέλλες, 2 Μαρτίου 1988.  Για την Επιτροπή  Γρηγόρης ΒΑΡΦΗΣ  Μέλος της Επιτροπής  (1) ΕΕ αριθ. L 262 της 27. 9. 1976, σ. 169.  (2) ΕΕ αριθ. L 56 της 26. 2. 1987, σ. 20.


Avis juridique important

|

31994L0015

Οδηγία 94/15/ΕΚ της Επιτροπής της 15ης Απριλίου 1994 για την προσαρμογή στην τεχνική πρόοδο της οδηγίας 90/220/ΕΟΚ του Συμβουλίου για την σκόπιμη ελευθέρωση γενετικώς τροποποιημένων οργανισμών στο περιβάλλον

Επίσημη Εφημερίδα αριθ. L 103 της 22/04/1994 σ. 0020 - 0027

ΟΔΗΓΙΑ 94/15/ΕΚ ΤΗΣ ΕΠΙΤΡΟΠΗΣ της 15ης Απριλίου 1994 για την προσαρμογή στην τεχνική πρόοδο της οδηγίας 90/220/ΕΟΚ του Συμβουλίου για την σκόπιμη ελευθέρωση γενετικώς τροποποιημένων οργανισμών στο περιβάλλονΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 90/220/ΕΟΚ του Συμβουλίου της 23ης Απριλίου 1990 για τη σκόπιμη ελευθέρωση γενετικώς τροποποιημένων οργανισμών στο περιβάλλον (1), και ιδίως το άρθρο 20,  Εκτιμώντας:  ότι το παράρτημα ΙΙ της οδηγίας 90/220/ΕΟΚ περιλαμβάνει τις απαιτούμενες πληροφορίες για τη γνωστοποίηση σκόπιμης ελευθέρωσης γενετικώς τροποποιημένων οργανισμών (ΓΤΟ)- ότι οι απαιτήσεις σχετικά με τις πληροφορίες που πρέπει να περιλαμβάνονται στις γνωστοποιήσεις σκόπιμης ελευθέρωσης των ΓΤΟ, οι οποίες καθορίζονται στο παράρτημα ΙΙ, είναι αρκετά γενικές, ώστε να ισχύουν για κάθε τύπο ΓΤΟ, και ότι ορισμένες από τις  πληροφορίες αυτές έχουν εφαρμογή ή είναι οι ενδεδειγμένες μόνο για συγκεκριμένους τύπους οργανισμών- ότι, με βάση την πείρα που έχει αποκτηθεί όσον αφορά την ελευθέρωση γενετικώς τροποποιημένων ανωτέρων φυτών, είναι σκόπιμη η προσαρμογή στην τεχνική πρόοδο του παραρτήματος ΙΙ, με πρόβλεψη για ένα ειδικό υποπαράρτημα σχετικό με τα ανώτερα φυτά- ότι, κατά συνέπεια, το παράρτημα ΙΙ πρέπει να χωρισθεί σε δύο υποπαραρτήματα: το παράρτημα ΙΙΑ, το οποίο καθορίζει τις απαιτούμενες πληροφορίες για τις γνωστοποιήσεις που αφορούν την ελευθέρωση άλλων γενετικώς τροποποιημένων οργανισμών εκτός από ανώτερα  φυτά, και το παράρτημα ΙΙΒ, το οποίο καθορίζει τις απαιτούμενες πληροφορίες για τις γνωστοποιήσεις που αφορούν την ελευθέρωση γενετικώς τροποποιημένων ανωτέρων φυτών- ότι τα μέτρα που προβλέπονται στην παρούσα οδηγία είναι σύμφωνα με τη γνώμη που διετύπωσε η επιτροπή που προβλέπεται στο άρθρο 21 της οδηγίας 90/220/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Το παράρτημα ΙΙ της οδηγίας 90/220/ΕΟΚ αντικαθίσταται από το παράρτημα της παρούσας οδηγίας.   Άρθρο 2  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από τις 30 Ιουνίου 1994. Ενημερώνουν αμέσως την Επιτροπή σχετικά.  Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.   Άρθρο 3  Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Βρυξέλλες, 15 Απριλίου 1994.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής  (1) ΕΕ αριθ. L 117 της 8. 5. 1990, σ. 15.      ΠΑΡΑΡΤΗΜΑ  "ΠΑΡΑΡΤΗΜΑ ΙΙ ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗ ΓΝΩΣΤΟΠΟΙΗΣΗ Η γνωστοποίηση σκόπιμης ελευθέρωσης που αναφέρεται στο άρθρο 5 και η γνωστοποίηση διάθεσης στην αγορά που αναφέρεται στο άρθρο 11 πρέπει να παρέχουν, κατά περίπτωση, τις πληροφορίες που καθορίζονται στα παρακάτω υποπαραρτήματα.  Όλα τα σημεία που αναφέρονται δεν έχουν απαραίτητα εφαρμογή σε κάθε περίπτωση. Πρέπει, επομένως, να αναμένεται ότι κάθε γνωστοποίηση θα καλύπτει μόνον ένα συγκεκριμένο υποσύνολο θεμάτων, τα οποία θα είναι κατάλληλα για την εκάστοτε κατάσταση.  Ο απαιτούμενος βαθμός λεπτομέρειας για την κάλυψη κάθε υποσυνόλου θεμάτων είναι επίσης δυνατόν να διαφέρει, ανάλογα με τη φύση και την κλίμακα της προτεινόμενης ελευθέρωσης.  Το παράρτημα ΙΙΑ αφορά την ελευθέρωση κάθε τύπου γενετικώς τροποποιημένων οργανισμών, εκτός από ανώτερα φυτά, ενώ το παράρτημα ΙΙΒ αφορά την ελευθέρωση γενετικώς τροποποιημένων ανωτέρων φυτών.  Ως "ανώτερα φυτά" νοούνται τα φυτά των ταξονομικών ομάδων γυμνόσπερμα και αγγειόσπερμα.  ΠΑΡΑΡΤΗΜΑ ΙΙ Α ΑΠΑΙΤΟΥΜΕΝΕΣ ΠΛΗΡΟΦΟΡΙΕΣ ΓΙΑ ΤΙΣ ΓΝΩΣΤΟΠΟΙΗΣΕΙΣ ΠΟΥ ΑΦΟΡΟΥΝ ΤΗΝ ΕΛΕΥΘΕΡΩΣΗ ΓΕΝΕΤΙΚΩΣ ΤΡΟΠΟΠΟΙΗΜΕΝΩΝ ΟΡΓΑΝΙΣΜΩΝ ΕΚΤΟΣ ΑΠΟ ΑΝΩΤΕΡΑ ΦΥΤΑ Ι. ΓΕΝΙΚΕΣ ΠΛΗΡΟΦΟΡΙΕΣ Α. Όνομα και διεύθυνση του γνωστοποιούντος (εταιρεία ή οργανισμός).  Β. Όνομα, ειδικότητα και εμπειρία του ή των αρμοδίων επιστημόνων.  Γ. Τίτλος του σχεδίου.  ΙΙ. ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΟΥΣ ΓΤΟ Α. Χαρακτηριστικά α) του δότη, β) των δεκτών ή γ) (ενδεχομένως) γονικών οργανισμών:  1. Επιστημονική ονομασία.  2. Συστηματική κατάταξη/ταξινόμηση.  3. Άλλες ονομασίες (κοινή ονομασία, όνομα στελέχους, κ.λπ.).  4. Φαινοτυπικοί και γενετικοί δείκτες.  5. Βαθμός συγγένειας μεταξύ του δότη και του δέκτη ή μεταξύ των γονικών οργανισμών.  6. Περιγραφή των μεθόδων ταυτοποίησης και ανίχνευσης.  7. Ευαισθησία, αξιοπιστία (εκφρασμένη ποσοτικά) και βαθμός ειδικότητας/ευαισθησίας μεθόδων ανίχνευσης και προσδιορισμού.  8. Περιγραφή της γεωγραφικής κατανομής και του φυσικού οικότοπου του οργανισμού καθώς και πληροφορίες σχετικά με τους φυσικούς του εχθρούς, θηράματα, παράσιτα και ανταγωνιστές, συμβιωτικούς οργανισμούς και ξενιστές.  9. Δυνατότητες μεταβίβασης και ανταλλαγής γενετικού υλικού με άλλο οργανισμό.  10. Εξακρίβωση της γενετικής σταθερότητας των οργανισμών και των παραγόντων που την επηρεάζουν.  11. Παθολογικά, οικολογικά και φυσιολογικά χαρακτηριστικά:  α) κατάταξη των κινδύνων, σύμφωνα με τους υπάρχοντες κοινοτικούς κανόνες για την προστασία της ανθρώπινης υγείας ή/και του περιβάλλοντος- β) χρόνος γενεάς σε φυσικά οικοσυστήματα, αμφιγονικός και μονογονικός κύκλος αναπαραγωγής- γ) πληροφορίες για την επιβίωση, συμπεριλαμβανομένης της εποχιακότητας και της ικανότητας σχηματισμού δομών επιβίωσης, π.χ.: σπόρων σπορίων ή σκληρωτίων- δ) παθογένεια: μολυσματικότητα, τοξινοπαραγωγή, λοιμογόνος δύναμη/virulence, πρόσκληση αλλεργιών, φορέας παθογόνων μικροοργανισμών, πιθανοί φορείς, φάσμα ξενιστών όπου συμπεριλαμβάνονται οι οργανισμοί-μη στόχοι. Πιθανή ενεργοποίηση ιών που βρίσκονται σε  λανθάνουσα κατάσταση (προ-ιών). Ικανότητα αποικισμό σε άλλους οργανισμούς- ε) αντοχή στα αντιβιοτικά και δυνατή χρήση των αντιβιοτικών αυτών στους ανθρώπους και στους κατοικιδίους οργανισμούς για προληπτική και θεραπευτική αγωγή- στ) συμμετοχή σε περιβαλλοντικές διεργασίες: πρωτογενή παραγωγή, (ενζυματική) ανακύκλωση θρεπτικών ουσιών, αποσύνθεση οργανικών ουσιών, αναπνοή κ.λπ.  12. Φύση των γηγενών φορέων:  α) αλληλουχία- β) συχνότητα κινητοποίησης- γ) ειδικότητα- δ) παρουσία γονιδίων που προσδίδουν ανθεκτικότητα.  13. Ιστορικό των προηγούμενων γενετικών τροποποιήσεων.  Β. Χαρακτηριστικά του φορέα:  1. Φύση και πηγή του φορέα.  2. Αλληλουχία "transposons", φορέων και άλλων τμημάτων DNA που δεν περιέχουν γενετικές πληροφορίες, και που χρησιμοποιούνται για την κατασκευή του ΓΤΟ και για τη λειτουργία του εισαχθέντος φορέα και του ενθέτου (insert DNA) εντός του ΓΤΟ.  3. Συχνότητα κινητοποίησης του ένθετου φορέα ή/και δυνατότητες μεταβίβασης γενετικού υλικού και μέθοδοι προσδιορισμού.  4. Πληροφορίες σχετικές με το βαθμό κατά τον οποίο ο φορέας περιορίζεται στο DNA που απαιτείται για την επίτευξη της ζητούμενης λειτουργίας.  Γ. Χαρακτηριστικά του τροποποιημένου οργανισμού:  1. Στοιχεία σχετικά με τη γενετική τροποποίηση:  α) μέθοδοι που χρησιμοποιούνται για την τροποποίηση- β) μέθοδοι που χρησιμοποιούνται για την κατασκευή και την εισαγωγή του ή των ενθέτων στο δέκτη ή για την απάλειψη μιας αλληλουχίας- γ) περιγραφή της δομής του ένθετου ή/και του φορέα- δ) καθαρότητα του ένθετου ως προς τυχόν νουκλεϊνικά οξέα άγνωστης αλληλουχίας και πληροφορίες σχετικά με το βαθμό στον οποίο η ένθετη αλληλουχία (insert) περιορίζεται στο DNA που απαιτείται για την επίτευξη της ζητούμενης λειτουργίας- ε) αλληλουχία, λειτουργική ταυτότητα και θέση του ή των εν λόγω τροποποιημένων/ενθέτων/απαλειμμένων τμημάτων νουκλεϊνικών οξέων με ειδική αναφορά σε οποιαδήποτε γνωστή επιβλαβή αλληλουχία DNA.  2. Στοιχεία σχετικά με τον τελικό ΓΤΟ:  α) περιγραφή του ή των γενετικών γνωρισμάτων φαινοτυπικών ή φαινοτυπικών χαρακτηριστικών, και ιδίως των τυχόν νέων γενετικών γνωρισμάτων και χαρακτηριστικών που μπορεί να εκφραστούν ή να μην εκφράζονται πλέον- β) δομή και ποσότητα του νουκλεϊνικού οξέος του φορέα ή/και δότη το οποίο παραμένει στην τελική δομή του τροποποιημένου οργανισμού- γ) σταθερότητα του οργανισμού από πλευράς γενετικών γνωρισμάτων- δ) ρυθμός και επίπεδο έκφρασης του νέου γενετικού υλικού. Μέθοδος και ευαισθησία της μέτρησης- ε) δραστηριότητα της εκφραζόμενης πρωτεΐνης- στ) περιγραφή των μεθόδων προσδιορισμού και ανίχνευσης, συμπεριλαμβανομένων των μεθόδων για τον προσδιορισμό και την ανίχνευση της ένθετης αλληλουχίας και του φορέα- ζ) ευαισθησία, αξιοπιστία (εκφρασμένη ποσοτικά) και εξειδίκευση των μεθόδων ανίχνευσης και προσδιορισμού- η) ιστορικό προηγούμενων απελευθερώσεων ή χρήσεων του ΓΤΟ- θ) κίνδυνοι για την υγεία:  i) τοξική ή αλλεργιογόνος δράση των μη βιώσιμων ΓΤΟ ή/και των προϊόντων του μεταβολισμού των,  ii) κίνδυνοι από τα προϊόντα,  iii) σύγκριση, από πλευράς παθογένειας, του τροποποιημένου μικροοργανισμού με το δότη, το δέκτη ή (ενδεχομένως) το γονικό οργανισμό,  iv) ικανότητα για τη δημιουργία αποικιών,  v) εάν ο μικροοργανισμός είναι παθογόνος για άτομα με φυσιολογικό ανοσοποιητικό σύστημα:  - προκαλούμενες ασθένειες και μηχανισμός παθογένειας συμπεριλαμβανομένης της ικανότητας εισβολής και εξάπλωσης στον οργανισμό, καθώς και της λοιμογόνου δράσης,  - μεταδοτικότητα,  - λοιμογόνος δόση,  - φάσμα ξενιστών, δυνατότητα μεταβολής του φάσματος ξενιστών,  - δυνατότητα επιβίωσης εκτός του ανθρώπινου ξενιστή,  - παρουσία φορέων ή μέσων διάδοσης,  - βιολογική σταθερότητα,  - ανθεκτικότητα σε αντιβιοτικά,  - αλλεργιογένεια,  - ύπαρξη κατάλληλων θεραπειών.  ΙΙΙ. ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΙΣ ΣΥΝΘΗΚΕΣ ΕΛΕΥΘΕΡΩΣΗΣ ΚΑΙ ΤΟ ΠΕΡΙΒΑΛΛΟΝ Α. Στοιχεία για την ελευθέρωση:  1. Περιγραφή της προτεινόμενης σκόπιμης ελευθέρωσης, συμπεριλαμβανομένων του ή των σκοπού(ών) και των προβλεπόμενων προϊόντων.  2. Προβλεπόμενες ημερομηνίες της ελευθέρωσης και χρονοδιάγραμμα του πειράματος που θα συμπεριλαμβάνει τη συχνότητα και τη διάρκεια των ελευθερώσεων.  3. Προετοιμασία του χώρου πριν από την ελευθέρωση.  4. Έκταση του τόπου ελευθέρωσης.  5. Μέθοδος ή μέθοδοι που θα χρησιμοποιηθούν κατά την ελευθέρωση.  6. Ποσότητες ΓΤΟ που θα ελευθερωθούν.  7. Δραστηριότητες/ανθρώπινες παρεμβάσεις στον τόπο ελευθέρωσης (τύπος και μέθοδος υπολογισμού, εξορυκτικές δραστηριότητες, άρδευση, ή άλλες δραστηριότητες).  8. Μέτρα για την προστασία των εργαζομένων κατά την ελευθέρωση.  9. Μέτρα εξυγίανσης/απορρύπανσης της περιοχής μετά την ελευθέρωση.  10. Προβλεπόμενες τεχνικές καταστροφής/απάλειψης ή αδρανοποίησης του ή των ΓΤΟ μετά τη λήξη του πειράματος.  11. Στοιχεία και αποτελέσματα προηγούμενων ελευθερώσεων του ΓΤΟ, ιδίως σε διαφορετικές κλίμακες και διαφορετικά οικοσυστήματα.  Β. Στοιχεία για το περιβάλλον (τόσο για την τοποθεσία της ελευθέρωσης όσο και υπό ευρύτερη έννοια):  1. Γεωγραφική θέση και στίγμα του ή των τόπων ελευθέρωσης (σε περίπτωση γνωστοποίησης σύμφωνα με τις διατάξεις του μέρους Γ, ο ή οι τόποι ελευθέρωσης είναι αυτοί που προβλέπονται για τη χρήση του προϊόντος).  2. Φυσική ή βιολογική γειτνίαση με τον άνθρωπο και άλλους σημαντικούς ζώντες οργανισμούς.  3. Γειτνίαση με σημαντικούς βιοτόπους ή προστατευόμενες περιοχές.  4. Μέγεθος του επιτόπιου πληθυσμού.  5. Οικονομικές δραστηριότητες του επιτόπιου πληθυσμού, οι οποίες βασίζονται στους φυσικούς πόρους της περιοχής.  6. Απόσταση από τις πλησιέστερες περιοχές που προστατεύονται για λήψη πόσιμου νερού ή/και περιβαλλοντολογικούς λόγους.  7. Κλιματολογικά χαρακτηριστικά της ή των περιοχών που είναι πιθανό να επηρεασθούν από την ελευθέρωση.  8. Γεωγραφικά, γεωλογικά και εδαφολογικά χαρακτηριστικά.  9. Χλωρίδα και πανίδα, συμπεριλαμβανομένων των καλλιεργούμενων φυτών, των εκτρεφόμενων ζώων και των αποδημητικών ειδών.  10. Περιγραφή των οικοσυστημάτων που είναι πιθανό να επηρεασθούν από τον οργανισμό, είτε βάσει του προγράμματος είτε όχι.  11. Σύγκριση του φυσικού βιότοπου του οργανισμού-δέκτη με τον ή τους προτεινόμενο(ους) τόπους ελευθέρωσης.  12. Κάθε γνωστή προγραμματισμένη ανάπτυξη/επέκταση εξέτασης ή μεταβολή στη χρήση της γης στην περιοχή η οποία θα μπορούσε να επηρεάσει τις επιπτώσεις της ελευθέρωσης στο περιβάλλον.  IV. ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΗΝ ΑΛΛΗΛΕΠΙΔΡΑΣΗ ΜΕΤΑΞΥ ΤΟΥ ΓΤΟ ΚΑΙ ΤΟΥ ΠΕΡΙΒΑΛΛΟΝΤΟΣ Α. Χαρακτηριστικά που επηρεάζουν τη βιωσιμότητα, τον πολλαπλασιασμό και τη διάδοση/διασπορά:  1. Βιολογικά χαρακτηριστικά που επηρεάζουν τη βιωσιμότητα, τον πολλαπλασιασμό και τη διασπορά.  2. Γνωστές ή προβλέψιμες περιβαλλοντικές συνθήκες μπορούν να επηρεάσουν τη βιωσιμότητα, τον πολλαπλασιασμό και τη διάδοση (άνεμος, νερό, έδαφος, θερμοκρασία, pH, κ.λπ).  3. Ευαισθησία σε ειδικούς παράγοντες.  Β. Αλληλεπιδράσεις με το περιβάλλον:  1. Προβλεπόμενος οικότοπος του ΓΤΟ.  2. Μελέτες σχετικά με τη συμπεριφορά και τα χαρακτηριστικά του ΓΤΟ και των οικολογικών του επιπτώσεων σε ομοιώματα φυσικών χώρων όπως μικρόκοσμοι, φυτώρια, θερμοκήπια.  3. Ικανότητα μεταβίβασης γενετικού υλικού:  α) σε οικοσυστήματα που έχουν προσβληθεί μεταβίβαση γενετικού υλικού από ΓΤΟ σε άλλους οργανισμούς μετά την απελευθέρωση- β) μεταβίβαση γενετικού υλικού από επιτόπιους οργανισμούς σε ΓΤΟ μετά την ελευθέρωση.  4. Πιθανότητα φυσικής επιλογής μετά την απελευθέρωση που θα μπορούσε να οδηγήσει στην εμφάνιση μη αναμενόμενων ή/και ανεπιθύμητων χαρακτηριστικών στον τροποποιημένο οργανισμό.  5. Μέτρα που λαμβάνονται για να εξασφαλιστεί και να επιβεβαιωθεί η γενετική σταθερότητα. Περιγραφή των γενετικών γνωρισμάτων που ενδέχεται να εμποδίζουν ή να ελαχιστοποιούν τη διασπορά γενετικού υλικού. Μέθοδοι για τον έλεγχο της γενετικής σταθερότητας.   6. Οδοί βιολογικής διασποράς, γνωστοί ή δυνατοί/πιθανοί τρόποι αλληλεπίδρασης με τον παράγοντα διασποράς, συμπεριλαμβανομένης της εισπνοής, κατάποσης, επιφανειακής επαφής, τρήσης κ.λπ.  7. Περιγραφή οικοσυστημάτων στα οποία μπορεί να διαδοθεί ο ΓΤΟ.  Γ. Ενδεχόμενες επιπτώσεις στο περιβάλλον:  1. Πιθανότητα υπερβολικής αύξησης του πληθυσμού στο περιβάλλον.  2. Ανταγωνιστικό πλεονέκτημα του ΓΤΟ σε σχέση με το μη τροποποιημένο δέκτη ή γονικό οργανισμό- (ούς).  3. Προσδιορισμός και περιγραφή των οργανισμών-στόχων.  4. Αναμενόμενος μηχανισμός και αποτέλεσμα της αλληλεπίδρασης μεταξύ του ελευθερουμένου ΓΤΟ και του οργανισμού-στόχου.  5. Προσδιορισμός και περιγραφή των οργανισμών-μη στόχων που μπορεί να θιγούν κατά λάθος.  6. Πιθανότητα μεταβολών στις βιολογικές αλληλεπιδράσεις ή στο φάσμα των ξενιστών μετά την απελευθέρωση.  7. Γνωστή ή προβλεπόμενη επίδραση στους οργανισμούς-μη στόχους στο περιβάλλον- επιπτώσεις στα πληθυσμιακά επίπεδα των ανταγωνιστών, θηραμάτων, ξενιστών, συμβιωτικών οργανισμών, εχθρών, παρασίτων και παθογόνων.  8. Γνωστή ή προβλεπόμενη συμμετοχή σε βιογεωχημικές διαδικασίες.  9. Άλλες πιθανές σημαντικές αλληλεπιδράσεις με το περιβάλλον.  V. ΠΛΗΡΟΦΟΡΙΕΣ ΓΙΑ ΣΧΕΔΙΑ ΜΟΝΙΜΗΣ ΠΑΡΑΚΟΛΟΥΘΗΣΗΣ, ΕΛΕΓΧΟΥ, ΕΠΕΞΕΡΓΑΣΙΑΣ ΑΠΟΒΛΗΤΩΝ ΚΑΙ ΑΝΤΙΜΕΤΩΠΙΣΗΣ ΚΑΤΑΣΤΑΣΕΩΝ ΕΚΤΑΚΤΗΣ ΑΝΑΓΚΗΣ Α. Τεχνικές μόνιμης παρακολούθησης:  1. Μέθοδοι για τον εντοπισμό του ή των ΓΤΟ και για την μόνιμη παρακολούθηση των επιπτώσεων της απελευθέρωσης.  2. Εξειδίκευση (ως προς την αναγνώριση του ή των ΓΤΟ κατά τη διάκρισή τους από τους γονικούς), ευαισθησία και αξιοπιστία των τεχνικών παρακολούθησης.  3. Τεχνικές για την ανίχνευση της μεταβίβασης του δοτού γενετικού υλικού σε άλλους οργανισμούς.  4. Διάρκεια και συχνότητα της μόνιμης παρακολούθησης.  Β. Έλεγχος της απελευθέρωσης:  1. Μέθοδοι και διαδικασίες για την αποφυγή ή/και την ελαχιστοποίηση της εξάπλωσης του ή των ΓΤΟ πέρα από τον τόπο απελευθέρωσης ή της περιοχής που έχει οριστεί για χρήση.  2. Μέθοδοι και διαδικασίες για την προστασία της τοποθεσίας από την είσοδο μη εξουσιοδοτημένων ατόμων.  3. Μέθοδοι και διαδικασίες για την παρεμπόδιση εισόδου άλλων οργανισμών στο χώρο.  Γ. Επεξεργασία αποβλήτων 1. Τύπος παραγόμενων αποβλήτων.  2. Αναμενόμενη ποσότητα αποβλήτων.  3. Πιθανοί κίνδυνοι.  4. Περιγραφή της προβλεπόμενης επεξεργασίας.  Δ. Σχέδια αντιμετώπισης κατάστασης έκτακτης ανάγκης:  1. Μέθοδοι και διαδικασίες για τον έλεγχο των ΓΤΟ σε περίπτωση απρόβλεπτης εξάπλωσης.  2. Μέθοδοι για την απολύμανση των περιοχών που έχουν προσβληθεί, π.χ. εξάλειψη του ή των ΓΤΟ.  3. Μέθοδοι για τη διάθεση ή την εξυγίανση των φυτών, των ζώων, των εδαφών, κ.λπ. που έχουν εκτεθεί στον ή τους ΓΤΟ κατά τη διάρκεια της απελευθέρωσης ή μετά από αυτήν.  4. Μέθοδοι για την απομόνωση της περιοχής που έχει επηρεασθεί από την εξάπλωση.  5. Σχέδια για την προστασία της ανθρώπινης υγείας και του περιβάλλοντος σε περίπτωση εμφάνισης ανεπιθύμητων επιπτώσεων.  ΠΑΡΑΡΤΗΜΑ ΙΙ Β ΑΠΑΙΤΟΥΜΕΝΕΣ ΠΛΗΡΟΦΟΡΙΕΣ ΓΙΑ ΤΙΣ ΓΝΩΔΤΟΠΟΙΗΣΕΙΣ ΠΟΥ ΑΦΟΡΟΥΝ ΤΗΝ ΕΛΕΥΘΕΡΩΣΗ ΓΕΝΕΤΙΚΩΣ ΤΡΟΠΟΠΟΙΗΜΕΝΩΝ ΑΝΩΤΕΡΩΝ ΦΥΤΩΝ (ΓΤΑΦ) (ΓΥΜΝΟΣΠΕΡΜΑ ΚΑΙ ΑΓΓΕΙΟΣΠΕΡΜΑ) Α. ΓΕΝΙΚΕΣ ΠΛΗΡΟΦΟΡΙΕΣ 1. Όνομα και διεύθυνση του γνωστοποιούντος (εταιρεία ή οργανισμός).  2. Όνομα, ειδικότητα και εμπειρία του ή των αρμοδίων επιστημόνων.  3. Τίτλος του σχεδίου.  Β. ΠΛΗΡΟΦΟΡΙΕΣ ΓΙΑ ΤΑ Α) ΦΥΤΑ ΔΕΚΤΕΣ Η Β) (ΚΑΤΑ ΠΕΡΙΠΤΩΣΗ) ΜΗΤΡΙΚΑ ΦΥΤΑ 1. Πλήρες όνομα α) όνομα της οικογένειας- β) γένος- γ) είδος- δ) υποείδος- ε) καλλιεργούμενη ποικιλία/γραμμή- στ) κοινό όνομα.  2. α) Πληροφορίες σχετικά με τον πολλαπλασιασμό:  i) τρόπος(οι) πολλαπλασιαμού,  ii) ειδικοί παράγοντες που επηρεάζουν τον πολλαπλασιασμό, αν υπάρχουν,  iii) χρόνος γενεάς- β) Φυλετική συμβατότητα με άλλα καλλιεργημένα ή αυτοφυή είδη φυτών.  3. Ικανότητα επιβίωσης:  α) ικανότητα σχηματισμού δομών επιβίωσης ή ναρκοβίωσης- β) ειδικοί παράγοντες που επηρεάζουν την ικανότητα επιβίωσης, να υπάρχουν.  4. Εξάπλωση:  α) τρόποι και βαθμός εξάπλωσης- β) ειδικοί παράγοντες που επηρεάζουν την εξάπλωση, αν υπάρχουν.  5. Γεωγραφική κατανομή του φυτού.  6. Αν πρόκειται για είδη φυτών που κανονικά δεν αναπτύσσονται στο ή στα κράτη μέλη, περιγραφή του φυσικού οικότοπου του φυτού καθώς και πληροφορίες σχετικά με τους φυσικούς του εχθρούς, παράσιτα, ανταγωνιστές και συμβιωτικούς οργανισμούς.  7. Ενδεχόμενες σημαντικές αλληλεπιδράσεις του φυτού με μη φυτικούς οργανισμούς του οικοσυστήματος στο οποίο αναπτύσσεται συνήθως καθώς και πληροφορίες για την τοξική επίδρασή του στον άνθρωπο, στα ζώα και σε άλλους οργανισμούς.  Γ. ΠΛΗΡΟΦΟΡΙΕΣ ΓΙΑ ΤΗ ΓΕΝΕΤΙΚΗ ΤΡΟΠΟΠΟΙΗΣΗ 1. Περιγραφή των μεθόδων που χρησιμοποιήθηκαν για τη γενετική τροποποίηση.  2. Είδος και πηγή του φορέα που χρησιμοποιήθηκε.  3. Μέθοδος, προέλευση (όνομα του ή των οργανισμών-δοτών) και επιδιωκόμενη λειτουργία κάθε συστατικού τμήματος της περιοχής που πρόκειται να μεταβιβαστεί.  Δ. ΠΛΗΡΟΦΟΡΙΕΣ ΓΙΑ ΤΟ ΓΕΝΕΤΙΚΩΣ ΤΡΟΠΟΠΟΙΗΜΕΝΟ ΦΥΤΟ 1. Περιγραφή του ή των γνωρισμάτων και των χαρακτηριστικών που έχουν εισαχθεί ή τροποποιηθεί.  2. Πληροφορίες σχετικά με τις νουκλεοτιδικές αλληλουχίες που έχουν σήμερα μεταβιβαστεί (παρεμβολή) αποκοπεί (έλλειψη):  α) μέγεθος και δομή της παρεμβολής και μέθοδοι που χρησιμοποιήθηκαν για το χαρακτηρισμό της, πληροφορίες για τα τυχόν μέρη του φορέα που έχουν εισαχθεί στο ΓΤΦυ ή τους τυχόν φορείς ή ξένο DNA που παρέμεινε στο ΓΤΦυ- β) σε περίπτωση έλλειψης, μέγεθος και λειτουργία της ή των περιοχών που έχουν αποκοπεί- γ) θέση της παρεμβολής στα φυτικά κύτταρα (ενσωμάτωση στο χρωμόσωμα, στους χλωροπλάστες ή στα μιτοχόνδρια ή διατήρηση σε μη ενσωματωμένη μορφή) και μέθοδοι προσδιορισμού της- δ) αριθμός αντιγράφων της παρεμβολής.  3. Πληροφορίες σχετικά με την έκφραση της παρεμβολής:  α) πληροφορίες σχετικά με την έκφραση της παρεμβολής και μέθοδοι που χρησιμοποιήθηκαν για το χαρακτηρισμό της- β) μέρη του φυτού στα οποία εκφράζεται η παρεμβολή (π.χ. ρίζες, βλαστός, γύρη κ.λπ.).  4. Πληροφορίες σχετικά με τις διαφορές μεταξύ του γενετικώς τροποποιημένου φυτού και του φυτού-δέκτη ως προς:  α) τον ή τους τρόπους ή/και το ρυθμό πολλαπλασιασμού- β) την εξάπλωση- γ) την ικανότητα επιβίωσης.  5. Γενετική σταθερότητα της παρεμβολής.  6. Πιθανότητες μεταβίβασης γενετικού υλικού από τα γενετικώς τροποποιημένα φυτά σε άλλους οργανισμούς.  7. Πληροφορίες σχετικά με την τυχόν τοξική ή επιβλαβή επίδραση στην υγεία του ανθρώπου και στο περιβάλλον ως αποτέλεσμα της γενετικής τροποποίησης.  8. Μηχανισμός αλληλεπίδρασης μεταξύ του γενετικώς τροποποιημένου φυτού και των οργανισμών στόχου (αν έχει εφαρμογή).  9. Ενδεχόμενες σημαντικές αλληλεπιδράσεις με οργανισμούς εκτός στόχου.  10. Περιγραφή των τεχνικών ανίχνευσης και ταυτοποίησης σε σχέση με το γενετικώς τροποποιημένο φυτό.  11. Πληροφορίες σχετικά με προηγούμενες περιπτώσεις ελευθέρωσης του γενετικώς τροποποιημένου φυτού, αν έχει εφαρμογή.  Ε. ΠΛΗΡΟΦΟΡΙΕΣ ΓΙΑ ΤΟΝ ΤΟΠΟ ΕΛΕΥΘΕΡΩΣΗΣ (ΜΟΝΟ ΓΙΑ ΤΙΣ ΓΝΩΣΤΟΠΟΙΗΣΕΙΣ ΠΟΥ ΥΠΟΒΑΛΛΟΝΤΑΙ ΒΑΣΕΙ ΤΟΥ ΑΡΘΡΟΥ 5) 1. Γεωγραφική θέση και έκταση του ή των τόπων ελευθέρωσης.  2. Περιγραφή του οικοσυστήματος του τόπου ελευθέρωσης, συμπεριλαμβανομένων του κλίματος, της χλωρίδας και της πανίδας.  3. Παρουσία φυλετικώς συμβατών άγριων συγγενών φυτών ή καλλιεργημένων φυτικών ειδών.  4. Γειτνίαση με επίσημα αναγνωρισμένους βιότοπους ή προστατευτέες περιοχές που είναι ενδεχόμενο να επηρεαστούν.  ΣΤ. ΠΛΗΡΟΦΟΡΙΕΣ ΓΙΑ ΤΗΝ ΕΛΕΥΘΕΡΩΣΗ (ΜΟΝΟ ΓΙΑ ΤΙΣ ΓΝΩΣΤΟΠΟΙΗΣΕΙΣ ΠΟΥ ΥΠΟΒΑΛΛΟΝΤΑΙ ΒΑΣΕΙ ΤΟΥ ΑΡΘΡΟΥ 5) 1. Σκοπός της ελευθέρωσης.  2. Προβλεπόμενη(-ες) ημερομηνία(-ες) και διάρκεια της ελευθέρωσης.  3. Μέθοδος που θα χρησιμοποιηθεί για την ελευθέρωση των γενετικώς τροποποιημένων φυτών.  4. Μέθοδος προετοιμασίας και διαχείρισης του τόπου ελευθέρωσης πριν και μετά από την ελευθέρωση καθώς και κατά τη διάρκειά της, συμπεριλαμβανομένων των τεχνικών καλλιέργειας και συγκομιδής.  5. Αριθμός φυτών κατά προσέγγισης (ή φυτών ανά m2).  Ζ. ΠΛΗΡΟΦΟΡΙΕΣ ΓΙΑ ΤΑ ΣΧΕΔΙΑ ΕΛΕΓΧΟΥ, ΠΑΡΑΚΟΛΟΥΘΗΣΗΣ, ΜΕΤΡΩΝ ΠΟΥ ΘΑ ΛΗΦΘΟΥΝ ΜΕΤΑ ΤΗΝ ΕΛΕΥΘΕΡΩΣΗ ΚΑΙ ΕΠΕΞΕΡΓΑΣΙΑΣ ΑΠΟΒΛΗΤΩΝ 1. Προφυλάξεις που ενδεχομένως θα ληφθούν:  α) απόσταση ή αποστάσεις από φυλετικώς συμβατά είδη φυτών- β) τυχόν μέτρα για την ελαχιστοποίηση/αποτροπή της διασποράς γύρης ή σπόρων.  2. Περιγραφή των μεθόδων που θα χρησιμοποιηθούν για τη διαχείριση του τόπου ελευθέρωσης μετά από αυτήν.  3. Περιγραφή των μεθόδων διαχείρισης μετά την ελευθέρωση που συνδέονται με τη συγκομιδή και τα απορρίμματα του γενετικώς τροποποιημένου φυτού.  4. Περιγραφή των σχεδίων και τεχνικών παρακολούθησης.  5. Περιγραφή των τυχόν σχεδίων έκτακτης ανάγκης. Η. ΠΛΗΡΟΦΟΡΙΕΣ ΓΙΑ ΤΙΣ ΕΝΔΕΧΟΜΕΝΕΣ ΠΕΡΙΒΑΛΛΟΝΤΙΚΕΣ ΕΠΙΠΤΩΣΕΙΣ ΤΗΣ ΕΛΕΥΘΕΡΩΣΗΣ ΤΩΝ ΓΕΝΕΤΙΚΩΣ ΤΡΟΠΟΠΟΙΗΜΕΝΩΝ ΦΥΤΩΝ 1. Πιθανότητα μεγαλύτερης εμμονής του ΓΤΑΦ σε αγροτικούς οικοτόπους, σε σχέση με τα φυτά-δέκτες ή τα μητρικά φυτά, ή μεγαλύτερης επεκτατικότητας σε φυσικούς οικοτόπους.  2. Πλεονεκτήματα ή μειονεκτήματα από πλευράς φυσικής επιλογής, που ενδεχομένως προσδίδονται σε άλλα, φυλετικώς συμβατά είδη φυτών, ως αποτέλεσμα της μεταβίβασης γενετικού υλικού από το γενετικώς τροποποιημένο φυτό.  3. Ενδεχόμενες περιβαλλοντικές επιπτώσεις από την αλληλεπίδραση μεταξύ του γενετικώς τροποποιημένου φυτού και των οργανισμών στόχου (αν έχει εφαρμογή).  4. Πιθανές περιβαλλοντικές επιπτώσεις των ενδεχόμενων αλληλεπιδράσεων με οργανισμούς εκτός στόχου."